
Enkonduko 


Scienca Komitato 

Prezidanto : Humphrey Tonkin, 

Usono, University of Hartford; 

AdE 1 

Vicprezidanto : Detlev Blanke, 
Germanio, Prezidanto de la Societo 
pri Interlingvistiko 
Membroj: 

Vera Barandovska-Frank, 

Germanio, Universitat Paderborn; 
AIS 2 San Marino 

Duncan Charters, Usono, Principia 
College, Elsah 

Renato Corsetti, Italio, Universita 
degli Studi di Roma „La Sapienza”; 
AdE 1 

Probal Dasgupta, Barato, LRU, 
Indian Statistical Institute, Kolkata; 
AdE 1 

Michel Duc Goninaz, Francio, 
Universite de Provence; Adk' 
Aloyzas Gudaviĉius, Litovio, Ŝiaulip 
universitetas 

Wim Jansen, Nederlando, 

Universiteit van Amsterdam 
Boris Kolker, Usono; AdE 1 
Ilona Koutny, Pollando/Hungario, 
Uniwersytet im. Adama 
Mickiewicza w Poznaniu; AdE 1 
Mauro La Torre, Italio, Universita 
degli Studi Roma Tre 
Maria Majerczak, Pollando, Uniwer- 
sytet Jagiellonski w Krakowie 
Geraldo Mattos, Brazilo, Federacia 
Universitato de Paranao; AdE 1 
Aleksandr Melnikov, Rusio, 
AKaucMHH Ceab ck oxo3 hhctb e hh oro 
ManiHHOCTpoeHHs 
Radojica Petroviĉ, Serbio, 

Univerzitet u Kragujevcu 
Balazs Wacha, Hungario, MTA 
Nyelvtudomanyi Intezet 
Sekretario: Aida Cizikaite, Litovio; 
estrarano de ILEI 

1 AdE - Akademio de Esperanto 

2 AIS - Akademio de la Sciencoj, San 
Marino 


La ĉefartikolo de la nuna numero 
venas el Britio prezentante la projek- 
ton „Lingvolanĉilo” (angle Spring- 
board to Languages). Gratulojn kaj 
sukceson al niaj gekolegoj tie! 

La plej grava ĉi-jara evento de ILEI, 
sendube, estas nia Konferenco en 
Afriko. Tiu pionira entrepreno, eble, 
estis iom riska, tamen sukcesa laŭ la 
raportoj de Ewoe kaj Aida. Pliajn 
fotojn kaj materialojn vi trovos en nia 
retpaĝo kaj en IPR 08/4. 

Pri la konferenco 2009: la Estraro 
elektis Krakovon kiel konferenc- 
urbon. La konferenco okazos en la 
semajno antaŭ la UK. La Estraro kun- 
sidos kun la lokaj organizantoj ftne 
de oktobro en Krakovo. Post tio 
aperos aliĝilo por la konferenco, rete 
kaj en IPR 08/4. La unua, belaspekta 
varbilo jam nun videblas en la 
retpaĝo de ILEI. 

En la nuna numero ni aperigas la 
fmancajn raportojn 2006-2007 kaj la 
buĝetojn 2008-2009 de ILEI. Dum 
tiu ĉi jaro oni povis plurloke renkonti 
diskutojn (en- kaj ekster ILEI- 
rondoj), kiuj parte eksplodis pro la 
manko de tiuj raportoj. Ni esperu, ke 
nun sekvos pli trankvila periodo kaj 
la raporto 2008 jam aperos ĝusta- 
tempe. 

Bonan legadon al vi ĉiuj! 

Jozefo Nemeth, redaktoro 

Projekto „Lingvolanĉilo” 


de David Kelso kaj Angela Tellier 

Multaj legantoj de IPR konas la nomon Lingvolanĉilo ; malmultaj 
tamen certas pri tio kio ĝi precize estas. Fakte, Lingvolanĉilo estas la 
esperanta nomo de la brita projekto Springboard to Languages. Por tiuj, 
kiuj ŝatas terminologiajn puzlojn: la kutima traduko de la angla 
'springboard' estas 'saltotabulo'; tamen tiu vorto pli ĝuste priskribas la 
rigidan 'diving-board (plonĝtabulo) super naĝejo; 'springboard' estas la 
resaltiga tabulo etendiĝanta tuj super la akvo; franclingve, 'tremplin'. Tiun 
nomon oni elektis specife por esprimi la propedeŭtikan karakteron de la 
lernprogramo. 

La programo Lingvolanĉilo instruas E-on, ne por si mem, sed por 
evoluigi en la lernantoj lingvo-konscion, kiel bazon por posta lingvo- 
lernado. Estas ĝenerale agnoskate, ke dulingvaj infanoj pli rapide kaj pli 
sukcese lernas fremdan lingvon ol unulingvaj; cetere, ju pli da lingvoj oni 
lernas, des pli facilas tiu lemado. Oni hipotezas, ke tiuj fenomenoj rezultas 
de la 'lingvo-konscio', t.e. konscio pri la karaktero de lingvo, pri tio kiel 
funkcias lingvoj kaj pri la procedo de lingvo-lemado. Gi estas speco de 
'metascio', t.e. 'scio pri sciado'; estas akceptate nun de pedagogoj, ke oni pli 
bone lernas kiam oni komprenas la karakteron de la lernataĵo, kaj la 
manieron en kiu oni lernas. 

Dum almenaŭ 80 jaroj, advokatoj por E-o pripretendas la 'prope- 
deŭtikan' valoron de la lingvo. Fakte la pmvoj estas malmultaj kaj mal- 
fortaj. Tamen, ne mankas pmvoj ke E-o estas pli facile lernebla ol aliaj 
lingvoj. La studoj de THORNDIKE kaj KENNON, kiuj efektiviĝis en la 
dudekaj jaroj, kredeble estas la plej sciencaj kaj sendependaj. Krom tio, 
estas multaj indikoj ke Esperanto estas ne nur facile lemebla, sed ankaŭ 
helpas en la lernado de aliaj lingvoj. La kvarjara studo fare de HALLORAN 
en Britio en la lemojaroj 1947-51 estas eble la plej konvinka, kvankam 
etskala. Ankaŭ la studoj de EATON el la tridekaj jaroj, SZERDAHELYI el la 
sesdekaj, Frank el la sepdekaj, FORMAGGIO el la okdekaj, TlŜLJAR kaj 
BlSHOP el la naŭdekaj jaroj estas tre interesaj. Malgraŭ la manko de 
nerefutebla pmvo, estus tute racie supozi, surbaze de la rezultoj de la ĉi- 
supraj studoj, ke E-o havas ian, ioman propedeŭtikan valoron. 

La specifan kuntekston de la projekto Lingvolanĉilo kreis la iom 
surpriza decido de la brita registaro en 2003/04. Jam de multaj jaroj la 

britoj ĝuas bedaŭrindan reputacion pri lingvolernado. Ĉu ĉar Britio estas 
insulo, la enloĝantoj ne emas lerni fremdajn lingvojn tiom kiom iliaj 
najbaroj en la kontinenta Eŭropo? Certe, ekde kiam la angla lingvo, pro la 
domina rolo de Usono en tutmonda komerco kaj milita potenco, iĝis la plej 
vaste uzata lingvo en la mondo, des malpli videblas tia emo! Dum la lastaj 
dudek jaroj la nombro da kandidatoj por lingvoekzamenoj je niveloj 
abiturienta kaj antaŭ-abiturienta, efektive draste falis: iom malsame ol 
preskaŭ ĉie alie en la mondo. Kun la nobla celo provi instigi ĉe junuloj 
entuziasmon lerni lingvojn la registaro iom nesence decidis, ke fremdaj 
lingvoj ne plu estu devigaj en gimnazia lernprogramo por junuloj pli ol 14- 
jaraj; samtempe tamen ili anoncis, ke antaŭ 2010 almenaŭ unu fremda 
lingvo estu devige instruata en ĉiu bazlernejo en Anglio (la eduksistemoj de 
Skotlando, Kimrio kaj Nordirlando estas administre apartaj). La registaro 
ne publike klarigis sian rezonadon por ĉi tiu decido, sed oni devas konjekti 
ke, ĉar junaj infanoj pli facile (kaj ŝajne pli plezure) lernas lingvojn ol 
adoleskuloj, oni esperas, ke ili elektos daŭrigi lerni volonte en gimnazio. 
Nu, eble. 

Tiu decido tamen prezentis grandajn problemojn por bazlemejoj. 
En Britio (kiel en multaj landoj) la instmistoj en bazlernejoj estas 
ĝeneralistoj, ne fakuloj. Ekzistas en bazlernejoj nek instrurimedoj, nek 
aparato, nek sperto (eĉ ne vera entuziasmo) pri lingvoinstruado - kaj 
malmultas proponota helpo de la registaro. Mankas ankaŭ spaco en la 
instm-horaro, pro la neceso enkonduki novajn programojn laŭ la postuloj 
de la ministerio pri edukado-programoj pri alfabetismo, pri civitanismo, pri 
matematiko, pri sporto k.c. Do, jen la kunteksto; jen ŝanco por Lingvo- 
lanĉilo: tian programon senspertaj instmistoj ja povas enkonduki en baz- 
lernejon; la materialoj estas malmultekostaj; haveblas kaj konsilo kaj 
trejnado subvenciataj. 

En 2005 oni koncipis kaj evoluigis la programon, surbaze de 
materialoj jam preparitaj por jama programo 'Urso-kurso', kaj 'premieris' la 
programon ĉe granda tutlanda Lingvo-Foiro en Londono, novembron 2005. 
Samtempe okazis publiko-kampanjo per dissendo de invitleteroj kaj per 
reklamo en landa ĵumalo pri edukado (Times Educational Supplement). La 
unua provlernejo komencis uzi la materialon en septembro 2006, komence 
de la lemojaro; sekvis aliaj (tamen ja t/m/-ope) ĝis hodiaŭ, kiam sekvas nian 
programon kvin provlernejoj. Tio ja estas la plej malfacila aspekto de la 
tuta projekto: konvinki la lernejestrojn, ke Lingvolanĉilo estas valora, utila 
ero por ilia instmprogramo, ke ili ellasu el la lernprogramo ion alian malpli 

La gelernantoj de la Scorton-lernejo kun la instruistino Alison DODD 

valoran - tia decido por lernejestro estas malfacila. La programo realigeblas 
laŭ tri alternativaj manieroj, sed la kerna ideo ĉiam estas la sama: ĝeneralaj 
instruistoj transprenos la tutan instruadon kaj sendepende gvidos la 
projekton. Laŭ maniero A, la programon prezentas dum du jaroj faka E- 
instruisto, dum la ĝenerala instruisto (kaj eventuala asistanto) ĉeestas la 
instruadon. Laŭ maniero B, la E-instruisto kaj la ĝeneralisto dividas la 
instruadon, tiel, ke la ĝeneralisto firmigas kaj pliampleksigas la laboron de 
la e-isto. Laŭ maniero C, la ĝeneralisto provizas la programon ekde la 
komenco, kun subteno kaj konsilo de fakulo pri E-o. Kiun manieron uzas 
kiu lernejo dependas, kompreneble, de la disponeblo de e-ista instruisto kaj 
de la memfido de la instruistoj en la lernejo. 

La ĉefa financa subtenanto de la projekto estas la landa asocio, E- 
Asocio de Britio; kontribuas ankaŭ ESF kaj Fondaĵo Hodler ‘68. La 
kontribuon de ESF oni uzas specife por komisii sendependan taksadon de 
la tuta projekto fare de la Pedagogia Fakultato de la Universitato de 
Manĉestro. La esploristoj/taksantoj lastatempe eldonis raporton pri la unua 
jaro de la projekto. La trovitaĵoj estas ĝenerale pozitivaj. Evidentas, ke la 
instruistoj kaj lemejestroj ŝatas la programon, precipe la altkvalitajn 

lernmaterialojn. Ni devas agnoski, ke la lernejanoj ne senescepte 
entuziasmas (ĉu pro gepatra influo?), sed la plimulto ĝuis la sperton kaj 
kredis, ke ili jam profitas. Estas tro frue por mezuri pliiĝon de lingvo- 
konscio aŭ ŝanĝon en la opinioj de la geknaboj, sed jam vidiĝas diferencoj 
inter la geknaboj el diversaj lernejoj, en diversaj komunumoj, kun 
malsamaj enloĝantaroj. La instruistoj rimarkis, ke la lernejanoj progresas ne 
nur en Esperanto, sed ankaŭ en la angla lingvo, kie la propedeŭtika efiko 
lerni duan lingvon ŝajne jam percepteblas. 

Je la komenco oni esperis, ke eblos fari klasikan komparon de la 
projektaj lernantoj kontraŭ paralela kontrolgrupo. Praktike, ĉiuj lernejanoj 
en koncernaj jargrupoj en ĉiu lernejo partoprenas la projekton (entute pli ol 
200 lernantoj), sekve ne eblas trovi taŭgajn kontrolgrupojn en la samaj 
lernejoj. Nekompareblaj malsimilecoj inter la projektaj lernejoj kaj aliaj 
lernejoj tro grandas por ebligi validajn komparojn, sen treege detalaj (kaj 
kostaj) statistikaj ĝustigoj. Pro tio, ekde nun la taksado dependos de 
metodiko nomata en la angla lingvo 'case-study approach' (aliro karak- 
terizita de intensiva studo de unuopaj kazoj). Ĉu eblos aŭ ne eblos pli poste 
fari sciencan komparon inter lemejanoj en la projekto kun aliaj, 
kompareblaj lemejanoj, por plifortigi rezultojn pri la propedeŭtika valoro 
de E-o, estos poste decidite. La rezultoj de tiu ĉi sendependa taksado, fare 
de prestiĝa universitato, tamen estos valoregaj. 

Unu interesa trovitaĵo, eĥo 
de la laboro de HALLORAN antaŭ pli 
ol 50 jaroj, estas, ke ŝajne E-o hel- 
pas la malpli kapablajn geknabojn 
pli ol ĝi helpas la pli kapablajn. 

Eble , pli kapablaj lernantoj lemus 
ajnakaze, sed por la malpli kapablaj 
pli gravas la cirkonstancoj de la 
lernado, ekzemple la komprenebleco 
de la lemobjekto (ĉi-kaze, E-o). 

Certe estas sciate jam de 
longe, ke la rolo de specifa instru- 
ataĵo multe pli gravas por malpli 
kapablaj lernantoj ol por la pli 
kapablaj; ne malpli gravas la rolo de 
instmisto. 

Nu, jen resumo de la projekto Lingvolanĉilo. Ĝis nun, ege 
kontentige, kvankam, ĉar estas perhoma projekto en homa mondo, ekzistas 
problemetoj kaj malglataĵoj. Sen ajna dubo la ĉefa problemo estas aligi 
provlernejojn. Kiel scias legantoj de IPR, instruistoj estas karakterize 
konservativaj; eble, en bazlernejoj, eĉ pli ol en gimnazioj; kaj, kredeble, 
lernejestroj tiom pli! Krome, temas pri Anglio, naskejo de la tiel nomata 
tutgloba lingvo. En ĉiu kazo ni dankas al forta, iniciatema lernejestro (ina, 
ĉiukaze) kiu pretas defendi sian decidon al eduka instanco, superaj oficuloj, 
gepatroj kaj instruistaj kolegoj. Eble, ju pli progresas la projekto, des pli 
interesiĝantaj provlernejoj povos dependi ne de niaj teoriaj argumentoj, sed 

de reala sukceso en jamaj provlemejoj. Ni espem. 

Vidiĝis multa intereso pri la projekto ene de la E-komunumo. Lajos 
(Ludoviko) MOLNAR el Budapeŝto fondis retgrupon Lingvolanĉilo por 
promocii similajn iniciatojn tra Eŭropo. Ni disponigas senpagajn ekzemp- 
lerojn de la 'instmpako' al interesataj landaj kaj fakaj organizoj kaj 'inform- 
pakojn' al multaj dekoj da petintoj (la kompleta instrupako kostas €50). 
Espereble la aĉetintoj ekzamenos kaj konsideros traduki la anglalingvajn 
tekstojn en siajn proprajn lingvojn. Ĝis nun, mi bedaŭras raporti, neniu 
firme deklaris sian intencon tion fari. Plena infomio pri la projekto 
haveblas ĉe www.springboard2languages.org, plejparte anglalingve, ĉar 
Lingvolanĉilo estas por anglalingvaj infanoj en anglalingvaj lemejoj. 
Specifajn demandojn ni klopodos respondi, sed bonvolu memori, ke ni 
estas ege malmultaj volontuloj kaj la farendaĵoj ege multaj. Skribu al 
info@springboard2languages.org. 


Ni konferencis en Benino 


Saluto de UEA al la 41-a ILEI-Konferenco 

Estimataj kongresanoj, 

En la nomo de UEA kaj en mia propra, mi varme salutas la 41-an 
konferencon de ILEI okazontan en Portonovo, Benino, de la 29-a de julio 
ĝis la 5-a de aŭgusto 2008, kiun mi bedaŭras ne povi persone ĉeesti. Mi 
estas iusence ponta ulo inter ILEI kaj UEA, ĉar dum la jaro 2006-07 mi 
estis la prezidanto - post kelkjara membreco - de la Internacia Ekzamena 
Komisiono, kiun kune stiras la komitatoj de UEA kaj ILEI, por funkciigi la 

sistemon de Internaciaj Ekzamenoj kune organizitan de tiuj du asocioj; la 
ponto persone salutas la kongresantan ILEI! Permesu al mi iom pontifiki. 

La gravecon de via konferenco ne eblas tro substreki. Mondan E- 
konferencon oni unuafoje okazigas en Afriko. Pro la aparta historio de 
Afriko - jam ekde la momento, kiam la unua homo aperis en orienta Afriko 
antaŭ jarmilegoj, kaj ekde la formiĝo de la unua homa ŝtato en Egiptio - la 
tuta mondo prave atentas la evoluon de ĉiaj evoluigaj agadoj en tiu patrina 
kontinento. Ciuj scias, ke en la ĵusaj jarcentoj tiun kontinenton plagis 
multaj suferoj. Sed ĉiuj ankaŭ scias, ke pro la politikaj streboj de multaj 
figuroj de NKRUMAH kaj NYERERE (inter kiuj troviĝis amika debato, ĉu la 
evoluo devus okazi ĉefe urbocentre, laŭ Nkrumah, aŭ ĉefe kampare, laŭ 
NYERERE ) ĝis la giganta kaj monde aprezata NELSON MANDELA , kaj pro la 
kulturaj streboj de tuta galaksio da steluloj de FANON kaj ACHEBE ĝis 
NGUGI, kiuj kreis la bazojn de la postkoloni-epoka tagordo por la homaro, 
la suferanta Afriko fariĝis ankaŭ gvidanta kontinento. 

La mondo devas ankoraŭ pli bone lemi, kiel plej saĝe stiri la 
interreagadon de kulturoj en kaj ekster Afriko. La pedagogio estas esenca 
ejo por tiu lernado necesa por ni ĉiuj. Mi estas certa, ke la ILEI-Konferenco 
en Portonovo signifos gravegan paŝon antaŭen por la tuta homaro. La fakto, 
ke homoj ekster la e-istaj rondoj mahnulte rimarkas la 
konferencon, ne estas io signifa en kontinento, kie oni 
lernis flegme akcepti la portempan ŝajnon de 
malgrandeco en ĉiuj fortostreĉoj, kiuj poste montriĝas 
grandsignifaj. Ni fosu nian sulkon. 

Amike salutas viajn laborojn: Probal DAŜGUPTO 
Linguistic Research Unit, Indian Statistical Institute, 203 
B.T. Road, Kolkata 700108, India, tel. +91-9831815042 



Raporto pri la 41-a Konferenco de ILEI 

de Ewoe Sagbadjelou 

La ĉi-jara konferenco de ILEI okazis en Portonovo (Benino) de la 
29-a de julio ĝis la 5-a de aŭgusto 2008 kun la partopreno de e-istoj el 
Afriko, Azio kaj Eŭropo. En la unua tago de la aranĝo, post alveno de la 
konferencanoj, komenciĝis sub la gvido de Tieko ISIKAWA Interkona 
Vespero dum kiu ĉiuj sin prezentis, interparolis en etoso amikeca. 

Merkredo, la 30-a de julio, estis dediĉita al la oficiala Inaŭguro de 
la konferenco. Gi ekis per la hiso de esperanta flago kaj la kantado de „La 
Espero“. Sekvis paroladetoj de diversaj eminentuloj: unue de Hori YASUO 
kaj Renee TRIOLLE; poste de Privas TCHIKPE, pioniro de la benina E- 
movado, kaj de Adelabu SAIBU je la nomo de la urbestro de Portonovo. Ĉi- 
lasta, dum la malferma ceremonio sciigis al partoprenantoj la antaŭajn 
nomojn {Adjadje, Hogbonou ), kiujn havis la urbo Portonovo, riĉa pro siaj 
Songhai-centro, preĝejoj, moskeoj, vendejoj kaj manĝoj diversaj. Por fmi li 
deziris, ke dua tia konferenco okazu en Benino. Indas mencii la intervenon 
de s-roj Francois HOUSSOUNOU (LKK-ano, prezidanto de la Benina sekcio 
de ILEI), Latifou GBADAMASSI (LKK-ano, prezidanto de la landa E-Asocio) 
kaj Francis KODJOVl AGBENOU (oficisto en la Afrika Oficejo) por prezenti 
raporton pri siaj respektivaj agadoj. Estis laŭtlegitaj salutoj de AIS kaj 
ISAE. Tuj poste, efektiviĝis entute tri prelegoj: Renee TRIOLLE informis pri 
UNESKO, ties rilatoj kaj kunlaboro kun UEA. Hori YASUO parolis pri la E- 
movado en Azio. Jean Pierre BOULET gvidis diskuton unue rilate al 
edukado en Afriko, pri la maniero laŭ kiu patrino devas prizorgi infanojn, 
due pri herboj/plantoj uzeblaj en kuirado kiel manĝoj kaj en kuracado. Li 
parolis rilate al la ielo utiligi tiajn herbojn. Venis la momento ekzameniĝi: 
Mireille GROSJEAN, respondeculino pri la organizado de la Intemaciaj 
Ekzamenoj de ILEI/UEA, anoncis la ekzamenojn senpagaj. De la gramatika 
testo ĝis la parola parto, la kandidatoj laboris dum tri tagoj. Ĉe la fmo, la 
sukcesintoj ricevis atestilojn. Aliaj eroj de tiu inaŭgura tago estis la 
konversacia kaj amika rondoj, kies prizorgantoj intervenis preskaŭ ĉiutage. 

La laboroj de ĵaŭdo komenciĝis jene: Ana MONTESINOS enkondukis 
siajn lingvajn ludojn por la klasĉambro, prezentante diversajn tipojn de 
bildludoj, kio permesis al ĉeestantoj elekti tia(j)n aŭ alia(j)n objektojn 
uzeblajn en iliaj respektivaj landoj. Scio pri manĝoj, manĝkutimoj de la 
ĉeestantoj laŭ ties landoj aldoniĝis al ŝia laboro alian tagon. Vlad’ka 
CHVATALOVA, en la traktado de sia temo por lingva festivalo - multlingva 
renkontiĝo kaj dialogo inter kulturoj - informis la partoprenantojn pri 
diversaj etnoj, lingvoj parolataj en ties landoj, iliaj devenoj ktp. Fine de la 
konferenco okazis Lingva Festivalo kun prezento de 15 lingvoj, el kiuj 6 
estis afrikaj. Notindas, ke ambaŭ s-aninoj fmis siajn taskojn post kelktaga 
renkontiĝo kun partoprenantoj foje en komisionoj. Samhore kaj ankaŭ en 
sekvaj tagoj, kunsidis komitatanoj de ILEI por decidi rilate al la aferoj de la 
ligo. Posttagmeze okazis la unua ekskurso al Aguegues. Aliaj vizititaj lokoj 

dum la aranĝo estis Adjarra, Bimins, Dangbo, kiuj prezentis al la tien- 
vojaĝantoj buntajn vidindaĵojn. 

Vendrede daŭris la kutima programo de la konferenco kun siaj 
ĉiutagaj programeroj. Sabate okazis Simpozio, dum kiu ni sekvis prelegojn 
kaj partoprenis en diskutoj. Inter la amuzaj eroj troviĝis muzikado kaj 
origamio: Hori, montrante kolektitajn muzikilojn kaj ludilojn, aŭskultigis 
iliajn melodiojn. Li ludis kaj ludigis kelkajn instrumentojn. Kantoj kaj 
aplaŭdoj akompanis lin, kio amuzis ĉiujn. Estis okazo konatiĝi kun arto de 
paperfaldado. Tion prezentis ges-anoj „Mayuko kaj aliaj“. Ili lernigis kiel 
krei diversajn formojn de objektoj (birdoj, kovertoj) per paperfaldo. 

Dimanĉe okazis tuttaga ekskurso tra Portonovo. Eksterafrikaj 
samideanoj kolektis monon por pagi partoprenon en la ekskurso de ĉiuj 
dezirantaj afrikanoj. 

En la antaŭlasta tago de la konferenco, ĝenerala asembleo antaŭis la 
solenan Fermon. Post tio, la partoprenantoj markis la eventon plantante unu 
arbidon en la konferenceja domo Songhai-centro . La vespero estis agrabl- 
igita per spektaklo (kantoj, dancoj, tamtam-ludoj, vestoj) de loka teatro- 
grupo tre ŝatata de konferencanoj, kiuj senhezite imitodancis. Dum la 
disdono de atestiloj pri la ekzamenoj, la afrikaj helpantoj ricevis etajn 
suvenirojn de Nederlando - lando de la ĉi-jara UK, la eksterafrikaj 
helpantoj ricevis afrikajn muzikilojn. La oficiala disiĝo ekis en la posta 
tago, tuj post la matenmanĝo. 

Mi pasigis belan semajnon en Portonovo, renkontante multajn 
gesamideanojn (el diversaj landoj), kun kiuj mi lernis, babilis, ludis, 
amuziĝis, manĝis, resume partoprenis al programeroj. 


Iom da statistiko pri la konferenco 

A1 la konferenco aliĝis 73 personoj, sed partoprenis malpli. 21 
personoj el ekster Afriko: el Francio 7, el Japanio 5, el Aŭstralio 2, el 

/V /V 

Nederlando 2, po 1 persono el Cehio, Britio, Italio, Svislando kaj Litovio. 
E1 Afriko partoprenis 23 personoj: 15 el Benino, 3 el Togolando, 2 el 
Burundio, 2 el Ganao, 1 el Ebura Bordo. Nur 1 persono venis por 1 tago, 
kaj 1 persono por 3 tagoj. Ambaŭ el Benino. Nur 2 eksterafrikaj aliĝintoj ne 
partoprenis; por pliaj afrikaj partoprenantoj mankis fmancaj rimedoj. Dum 
la semajno de la UK prof. A. PORTILLO el Venezuelo informis, ke li ne 
povas veni; L. MADELLA el Italio eĉ ne planis veni, nur per aliĝkotizo 

subtenis la konferencon. UEA 
dediĉis 1 000 EUR por sub- 
vencioj, ILEI proprakoste sub- 
venciis ĉirkaŭ 10 partoprenan- 
tojn, kelkaj e-istoj faris pli aŭ 
malpli grandajn personajn dona- 
cojn (listo de sponsoroj aperos 
en la retpaĝo de ILEI). 

La franca sekcio surloke decidis 
inviti virinon esperantistinon - 
YolIande AGBENOU. Frangois 
HOUNSOUNOU ne povis ĉeesti 
dum la tuta konferenco, do 
rapide trovis anstataŭanton - 
Jozeph TCHOKPODO - la ĝenerala sekretario de la landa asocio de Benino. 
Kelkaj partoprenantoj venis pli frue kaj tuj iris al la Centro aŭ ekskursis - 
laŭ propra deziro. 

La lokaj organizantoj klopodis renkonti ĉiujn, sendepende, en kiu 
tago kaj kiu horo la partoprenantoj venis. Dankon al ili pro la zorgo. Tieko 
ISIKA WA zorgis pri pretigo de la konferencaj sakoj, helpis al la prezidanto de 
LKK Charles ALOFA dum la Solena Inaŭguro, ankaŭ gvidis la programon 
dum la Interkona Vespero kaj la unua konferenca tago. Dum la solena 
Inaŭguro partoprenis reprezentanto de la urba municipo kaj princo de unu 
el la lokaj triboj, kiun invitis samideanoj Monique ARNAUD kaj Jean-Pierre 
BOULET. Reciproke pro la omaĝo, ili estis invitataj al edziĝfesto de la 
princo, kiu okazis tuj post la konferenco. Mankis eblo hisi flagon, sed LKK 
elturniĝis kaj ni havis dum la tuta konferenco flagon apud la konferencejo. 
Estis pendigitaj 3 konferencaj afiŝoj kaj 1 informilo (anglalingve, ĉar estis 
granda grupo de usonaj studentoj) en la restoracio. Kelkaj personoj neesp- 
istoj estis interesitaj kaj ofte estis kun ni. Salutvortojn sendis UEA, AIS, 
ISAE, la prezidanto de ILEI, salutis la prezidanto de landa asocio, la 
prezidanto de landa ILEI-sekcio, la prezidanto de LKK, la unua e-isto en 
Benino - Privas TCHIPKE. A1 la ekzamenoj aliĝis 15 personoj kaj sukcesis 
6 (5 afrikaj samideanoj). Dum la Lingva Lestivalo estis prezentitaj 6 afrikaj 
lingvoj (entute 15). Ĉiutage okazis konversacia rondo kaj longaj amikaj 
neformalaj interparoloj en malpli grandaj grupetoj. La ekskursojn prizorgis 
kaj gvidis la membro de LKK Sebastien ESSOU. Bedaŭrinde la ekskursoj 
estis tro kostaj por afrikaj samideanoj, sed partoprenantoj decidis kolekti 

iom da mono por partoprenigi ĉiujn dezirantojn en la tuttaga ekskurso. La 
ekskursoj estis tre interesaj kaj vere riĉigis la spertojn de la partoprenantoj. 

Dum la postkonferenca ekskurso ni vizitis rifuĝejon, kie ni trovis 
pli ol 20 esperantistojn (instruas Francis AGBENOU , oficisto de AO); tre 
impresa estis vizito al orfejo, kie instruas Latifou GBADAMASSI, kaj al 
lernejo kie instruas Pierre HOUENAVO; ne malpli impresis vizito al unu 
komencantino - Julienne, kiu estas tre progresema persono. Tiu ĉi vivas 
kun 2 filoj (unu el ili - Yayra - estas e-isto, tial ankaŭ ŝi komencis lerni) 
kaj ŝi sukcesis fondi propran fabriketon por produkti sapon [vd. la foton sur 
la 12-a paĝo ], kaj ŝi revas pri plivastigo de la fabriketo. Ĉiuj eksterafrikaj 
partoprenantoj kunportis laŭ siaj ebloj diversajn materialojn, kiuj estis 
ekspoziciataj dum la tuta konferenco kaj disdonitaj en la lasta tago. Fine de 
la konferenco ni plantis oranĝarbon en Songhai Centro, la afrikaj 
samideanoj baptis ĝin „ILEI-arbo“. [vd. la foton sube ] 



La afrikaj samideanoj petis klopodi okazigi pliajn E-aranĝojn en Afriko, ĉar 
ili volas lerni mem organizi internaciajn aranĝojn. 

La 41-a konferenco de ILEI okazinta en Portonovo, Benino, estis la 
unua internacia E-aranĝo en Afriko, kiu kunvokis ne nur afrikajn sam- 
ideanojn. Nek UEA, nek TEJO aŭ iu alia E-organizaĵo ankoraŭ kongresis 
en tiu ĉi kontinento. ILEI faris la unuan paŝon kaj - mi devas diri - ne 
mispaŝis. Laŭ la opinio de la partoprenantoj, la konferenco estis sukcesa. 
Mi samopinias. Aida CIZIKAITE 

Tago de la Lernejo 2008 en Roterdamo 


de Mihai Trifoi, ILEI-estrarano pri lerneja agado 

Kiel kutime dum la UK-oj de E-o, ankaŭ ĉi-jare La Tago de la 
Lernejo (TdL) okazis en aparta tago, mardon, la 22-an de julio, inter la 10-a 
kaj 16-a horoj. La temo de la TdL en 2008 estis « La pedagogia valoro de 
Esperanto». Partoprenis ĉ. 50 e-istoj. Danke al la organizintoj de la UK, la 
ejo kaj la teknikaj kondiĉoj estis bonegaj. 

Dum la ses horoj, post la salutvortoj nome de ILEI {Mihai TRIFOI), 
de UEA {Claude NOURMONT) kaj de la Nederlanda ILEI-Sekcio {Roh 
MOERBEEK) , 17 prelegintoj strebis konvinki la publikon pri la neceso 
ekspluati pli intense la pedagogian valoron de la Internacia Lingvo kaj pri 
la neceso eltrovi novajn rimedojn por pli efike prezenti ĝin al lernejaj kaj 
universitataj instancoj. 

La TdL-Programo estis strukturita en tri partoj. Post la enkonduka 
parto (Salutoj nome de ILEI, UEA kaj NGGE) sekvis du serioj de prelegoj, 
dum kiuj famaj geinstruistoj de diversaj instruniveloj prezentis siajn 
spertojn, projektojn, metodojn, rezultojn aŭ opiniojn rilate al la menciita 
temo. Dum la unua serio de prelegoj estis vera plezuro aŭskulti la 
prezentojn de D-ro Maŭro LA TORRE (La pedagogia valoro de E-o), Hiddo 
VELSINK (Pri la eduka sistemo en Nederlando), D-ro Renato CORSETTI (Ĉu 
la instruista E-movado en Eŭropo estas memvole konstruanta sian muzeon 
kaj eniranta ĝin?), D-ro Sedn O RlAIN (E-o por plibonigi la lingvolernadon 
- irlanda vidpunkto), Prof. Ed BORSBOOM (Intemacia E-Instituto en Hago 
kaj la Cseh-metodo), D-ro Humphrey TONKIN (Instmado de E-o kaj 
Interlingvistiko en la Universitatoj), D-ro Ilona KOUTNY (Trejnado de E- 
instmistoj en universitato - sperto de la Interlingvistikaj Studoj de UAM), 
D-ro Sasaki TERUHIRO (La instmado de E-o en japanaj universitatoj), Nina 
DANILJUK (E-o en mezaj kaj superaj lernejoj de Ukrainio). 

Se la unua serio de prelegoj estis pli «teoria», la dua estis iom «pli 
praktika» en la senco, ke la prelegintoj prezentis diversajn projektojn, 
rezultojn, rekomendojn por la enlerneja instmado de E-o. Prelegis: Zsofia 
KORODY (Interkultura Centro Herzberg: Rezultoj de lerneja instmado por 
ĝemelurboj kaj por internacia komunikado), Angela TELLIER (La evoluo de 
la projekto Lingvolanĉilo / Springboard to Languages), Zlatko TlŜLJAR (En 
lernejojn kiel enkonduko por lemado de aliaj lingvoj), Stano MARĈEK (E-o 
per rekta metodo / Lerniloj kaj didaktikaj materialoj de Stano Marĉek), 

Luigia OBERRAUCH MADELLA (Pri la rezultoj de la projekto AKEL), 
Jennifer BlSHOP (La instruado de E-o en Aŭstralio), Prof. Julian 
HERNANDEZ ANGULO (Kiel paroligi la gelernantojn kaj stimuli ties 
apartensenton al KEA kaj UEA), Maria BELOŜEVIĈ (Aktivado ene de la 
projekto «Libera tempo de gelernantoj». 

Gvidis la TdL-Programon Mihai TRIFOI, teame kun Dr-o Maŭro LA 
TORRE kaj D-ro Ronald J. GLOSSOP. Protokolis: Luigia OBERRAUCH 
MADELLA kaj Anna Maria COLACICCHI. La sola nia bedaŭro estis, ke la 
tempo ne sufiĉis por tiom da prelegantoj, tamen ĉiuj respektis strikte la 
programon. La ILEI-estraro dankas al ĉiuj, kiuj prezentis prelegojn dum la 
TdL kaj invitas ilin sendi elektronikan kopion al la redaktoro de IPR, 
Jozefo NEMETH {jozefo.nemeth@gmail.com ), por eventuala publikigo. 
Samtempe ni dankas al ĉiuj ĉeestintoj de la TdL kaj atendas ilin denove en 
Bjalistoko en 2009. 


Financa raporto 2006-2007 

buĝetoj 2008-2009 de ILEI 


de Sjoerd BOSGA, kasisto de ILEI 

Financa raporto pri 2006 kaj 2007 

La rezultkalkuloj de ILEI por 2006 kaj 2007 montras, ke ILEI finance 
sufiĉe sanas - la elspezoj por plej baza funkciado estas kovritaj de la bazaj 
enspezoj. Alivorte, membrokotizoj, enspezoj pro ekzamenoj kaj donacoj 
kovras la kostojn de la eldono de IPR kaj la funkciadon de la estraro. En 2007, 
tiuj enspezoj eĉ pli ol sufiĉis - kaŭze de ne-okazigo de fizika estrarkunsido en 
tiu jaro (kunsido okazis komence de 2008). 2006 donas pli kutiman bildon - 
iom da konferenca profito estis necesa por kovri kostojn de estrarkunsido. 

Zorgiga por 2007 tamen estis la falo de enspezoj el membrokotizoj 
kompare kun 2006, de 9309 al 8421 €. Tamen, ili restas signife super la nivelo 
de 2005 (6972 €), kaj pli-malpli similas al 2004 (8630 €). Por 2008 jam laboro 
estas farata por rekreskigi la membronombrojn. Zorgiga por 2007 estas ankaŭ 
la falo de enspezoj por Juna amiko, tendenco kiu meritas nian atenton. 

Kaj en 2006 kaj 2007 la ILEI-konferenco donis pli grandan profiton ol 
buĝetite. Kialo de tio estas ne nur tre atenta kaj pesimisma buĝetado kaj iom da 
bonŝanco, sed ankaŭ la granda kvanto de partoprenantoj (ekz. en 2007 ni 
buĝetis pesimisme por 45 partoprenantoj, sed estis 70). Pro tio, parto de la 

konferenca proflto el 2006 (1500 €) estas rezervita por la konferenco en 
Afriko, 2008. Simile, parto de la konferenca profito en 2007 kreskigas 
fonduson Dazzini por helpi al ne-pagipovaj partoprenantoj de ontaj 
konferencoj. Alia parto de la konferenca profito estas rezervita en la fonduso 
Flugiloj, helpe al trejnado de junaj instruistoj dum junularaj aranĝoj. Fine, 
1000 € aldoniĝas al la fonduso Szerdahelyi por aktive subteni projektojn 
realigotajn de niaj landaj sekcioj kunlabore kun la Estraro. 

Kiel en antaŭaj jaroj, kostoj por "honorarioj ĝenerale" estis nulaj, 
kvankam ni daŭre serĉas pliajn kunlaborantojn. Ankaŭ "informado" denove 
estis (kvazaŭ) nula en ambaŭ jaroj. Enspezoj el donacoj, kiuj ŝajnas subite altaj 
en 2007, estas klarigitaj el tio, ke en 2007 ni registris ne-repetitajn kostojn de 
aktivuloj (i.e. por rilatoj kun Unesko) ambaŭ sub elspezoj ("Aktivuloj") kaj 
enspezoj ("Donacoj"). 

La seminario en Benino, komence de 2007, estis fmancata de du 
subvencioj - de sveda „Ido”-fondaĵo kaj de fondaĵo Afriko de UEA. Kroma 
subvencio de UEA estis petita nek por 2006 nek por 2007, ĉar ĝi ne estis 
bezonata. Tamen, en 2008 - por kiu ni antaŭvidas konferencon kun nula 
rezulto - la subteno havus pli signifan rolon. 

Eldono de Tendaraj Tagoj 1 estis denove antaŭvidata por 2007, sed 
ankoraŭ ne okazis. En fonduso Szerdahelyi estas mono rezervita por tiu eldono. 
En 2006 okazis reeldono de la Manlibro pri Instruado - sed preskaŭ sen influo 
al la rezultokalkulo, ĉar plejmulto estis vendata en tiu jaro. 

Samkiel en antaŭaj jaroj, la kurzo de la sveda krono kompare kun la 
eŭro iom oscilis, kaj kaŭzis foje gajnon foje perdon al ILEI. Bonŝance temas 
pri oscilado, ne pri signifa ŝanĝo. 

Buĝetoj por 2008 kaj 2009 

La stabila ekonomio de ILEI en la lastaj jaroj, la pozitiva flnanca 
rezulto kaj akirado de eksteraj subvencioj ebligas plani investojn en 
agadprojektojn de ILEI kaj en elektitajn projektojn de landaj sekcioj. Por tio 
estas bezonata kunlaboro de la sekcioj kaj pli klara subteno al ili. La ideo estas 
anonci konkurson por projektoj kiujn ILEI subtenu el siaj fondusoj, kaj helpu 
akiradon de pliaj subvencioj el eksteraj fondaĵoj. Se la Komitato subtenas la 
planon, la estraro konkretigu ĝin kaj publikigu en IPR 08/4 kaj en la retejo de 
ILEI. 

La granda projekto de la jaro 2008 estas la konferenco en Afriko, kiu 
postulas laboron de ĉiuj estraranoj kaj multaj aktivuloj el kaj ĉirkaŭ Afriko. 
Kiel ajna projekto, ĝi kostas monon - investitan en la partoprenon de Afrikaj 
samideanoj. Sekve, kontraŭe al konferencoj en aliaj jaroj, ne estas antaŭvidata 


IPR08/3>16 



signifa profito. Nur danke al ricevitaj donacoj (1500 €), rezervita sumo el 2006 
(1500 €) kaj subteno el Fonduso Interkulturo la neta rezulto povas esti nula. 
Multe pli gravas la organiza kaj eduka rezulto de la konferenco en Afriko. 
Eblus daŭrigi la Afrikan agadon. La Fonduso Interkulturo povas certigi 
komencajn investojn por formado de interkulture kompetentaj E-instruistoj en 
Afriko. Ankaŭ akirado de ekstermovadaj subvencioj por Afriko estas bezonata, 
pri kio ni havas iom da pozitivaj spertoj. 

Por 2009 estas antaŭvidataj aliaj projektoj: kontribuoj el Fonduso 
Szerdahelyi kaj Interkulturo, konforme al la celoj de tiuj fondusoj, ebligos 
projektojn de iuj el niaj sekcioj, por kiuj ankaŭ estu serĉataj eksteraj 
subvencioj. Por tio, kunlaboron ni daŭrigos kun E@I, lernu.net, Inter- 
lingvistikaj studoj de UAM en Poznah kaj aliaj projektoj kiujn ILEI subtenas. 
En ambaŭ jaroj 2008 kaj 2009 ni antaŭvidas agadon kadre de la projekto 
,,Flugiloj de malfacila vento ” (trejnado de ne-profesiaj junaj instruistoj kadre 
de junularaj aranĝoj). 

En 2007 estis enkasigita unua enspezo pro instruista trejnado en 
kunlaboro kun UAM. Tamen, por 2008 kaj 2009 estas buĝetita nulo en ĉi tiu 
buĝetero. La kialo estas, ke ĝis nun ne estas klare formulita nia interkonsento 
kun UAM el financa vidpunkto. 

Ankoraŭ ne estas tute klare, kiam povos aperi preparata lemolibro por 
progresantoj de Judit FELSZEGHY nek renovigita eldono de Tendaraj Tagoj 1, 
sed estas realisme supozi, ke unu aŭ ambaŭ, aŭ ankaŭ nova eldono de la 
Manlibro pri Instruado kreos enspezojn en 2008 kaj ĉefe 2009. Preskostoj 
estos grandparte kovritaj de subteno el Fonduso Szerdahelyi kaj tujaj vendoj 
(nete nulo kaj pro tio ne indikite en buĝeto). 

Pro bonŝance ne tute Eŭropa estraro, kostoj de estrarkunsidoj estos 
altaj, sed nepraj por bona funkciado de la ligo. Zorgiga tamen estas la kresko 
de sendokostoj de IPR kaj Juna amiko. Kostojn de IPR oni espereble povos 
malkreskigi per presado en malpli kosta lando. Juna amiko dume restus agado 
subvenciata el la ĝenerala kaso de ILEI, parte pro kreskantaj sendokostoj. 

Konklude pri 2008, estas antaŭvidata deficito, ĉefe kaŭzota de manko 
de profito el la konferenco. Kompare kun la akumulitaj profitoj de antaŭaj 
jaroj, tiu deficito tamen estas malgranda, kaj unufoja. Por 2009, danke al 
verŝajne sufiĉe granda konferenco en Pollando, denove antaŭvideblas pozitiva 
jara rezulto. Samkiel en multaj organizoj, enspezoj el kotizoj tamen iĝas malpli 
signifa parto de enspezoj kompare al projekta agado (kiel konferencoj, 
seminarioj kaj aliaj). 

Rezultkalkuloj de ILEI por 2006 kaj 2007 

Notoj: 

Deskribo de librostcko por 2006: 180 EUR, por 2007: 80 EUR 
Kurzodiferencoj por 2006: 1528 EUR (gajno), por 2007: -1380 EUR (perdo) 

Buĝetoj de ILEI por 2008 kaj 2009 

(ĉiuj sumoj en EUR) 


























Raporto dc la kontrola komisiono de II.F.I pri la jaroj 2006 kaj 2007 


Ni subskribintoj, clektitaj dc la komitatkunsido 2006 por kontroli la financan adminisu-adon 
dc la Intcrriacia Ligo dc Espcrantistaj Insunistoj (ILEI), dcklaras post zorga kontrolo, kc la 
kaikuloj dc la labotjaroj 2006 kaj 2007 estas bonc rcgistritaj, kaj ke la bankkontoj kaj 
fondusdj estas en bona ordo. 

Ni rekomendas al la Komitato dc ILEI, kun danko al la estraro pro la granda laboro farita, kc 
ĝi • 

- akceptu la bilancojn pri decembro 2006 kaj 2007 

- malŝarĝu la estraron dc rcspondeco pri la jaroj 2006 kaj 2007. 

Stockholm kaj Sddertalje, 2008-07-08 


/ 

Ulla Luin 



Bcngt Jonsson 



Marianne Westman 


Lingva Festivalo: 

Kiel starigi kaj organizi LF en via urbo? 


de Dennis KEEFE, <keefe@linguafest.info> 

(Parto Il-a) 

Post la elekto de lingvoj kaj kursgvidantoj, gravas, ke la 
kursgvidantoj estu trejnitaj. La sukceso de LF dependas de la bonaj kursoj 
de viaj volontulaj instruantoj. Mi rekomendas, ke vi planu pli ol unu 
trejnadan sesion, ĉar estas malfacile venigi ĉiujn kursgvidantojn je la sama 
horo, speciale se ili loĝas en granda urbo. En Tours mi faris ĉiujare kvar 
„oficialajn” trejnsesiojn po du horoj. Ili okazis kvar, tri, du kaj unu 

A 

semajnon antaŭ la granda festivalo. Ciu instruanto devis ĉeesti nur unu el 
ili. Krom tiuj oficialaj sesioj, mi faris ankaŭ specialajn por la centro de 

enmigrintoj. Mi jam menciis, ke ok el niaj instruantoj venis el tiu loko, kaj 
mi pensas, ke tiu bonveniga gesto miaflanke plaĉis al ili multe. Krome mi 
faris multe da neformalaj trejnsesioj eĉ en kafejoj. 

Poste, kiam mi faris la unuan LF en Usono, mi multe utiligis la 
interreton por helpi la trejnadon. Tie miaj instruantoj estis plejparte 
studentoj je doktoriĝa nivelo ĉe universitato, kie ĉiuj utiligis jam en la jaro 
1999 la interreton ĉiutage. Parto el tiu retejo ankoraŭ ekzistas kaj mi metis 
ĝin en la retpaĝaron www.linguafest.info rubriko historio. Vi povos trovi la 
originalan dokumenton kiun mi utiligis por la LF de 1996 kaj postaj LF-oj 
ĉe la retejo www.linguafest.info, rubriko historio. Mi esperas, ke baldaŭ ni 
komencos filmi la trejnadon de instruantoj, kaj, ke ni filmos la lingvajn 
kursojn por ke novaj kursgvidantoj povu pli bone lerni kaj prepari siajn 
fulmokursojn. 

Kia estas la enhavo de la trejnado por viaj kursgvidantoj? Mi 
kutime dividas la trejnadon en du partojn: unu parto pritraktas la ĝeneralan 
organizon de la LF, kaj la alia parto priskribas kiamaniere prezenti 40- 
minutan lingvokurseton. Pri la kurseto mem, mi rekomendas, ke vi rigardu 
la artikolon en IPR 2007, numero 4. Tie mi parolas pri tio, kiamaniere fari 
efikan, interesan kurseton por ĝenerala publiko. Mi substrekas, ke leciono 
por LF ne estas kutima lingvoleciono, ĉar la celo ne estas bone instrui la 
bazon de la fremda lingvo, sed montri interesajn partojn de la lingvo por ke 
la ĉeestantoj poste pliinteresiĝu pri tiu kaj pri aliaj lingvoj. La artikolo en 
IPR donos al vi kelkajn ideojn pri tio, kion vi povos enmeti en via 
trejnsesio. Ekz., vi povos montri la principon de varieco, la partojn de 
leciono, kaj specimenojn de la enhavo. Konkrete, vi montros ĝeneralan 
skemon de la pluraj partoj de leciono kiuj inkluzivas la devigajn kaj la 
elekteblajn. Tiuj devigaj partoj, por resumi la IPR-artikolon, enhavas la 
paroladon de la lingvo dum unu aŭ du minutoj, ĝeneralan historion kaj 
geografion de la lingvo, demandojn fare de la gelernantoj, kaj la manieron 
postfestivale lerni la lingvon en tradiciaj kursoj, libroj aŭ sur interreto. La 
elekteblaj partoj pritraktas partojn de la lingvo mem, ekzemple gramatik- 
aĵojn, vortojn ktp. Tiuj elekteblaj partoj utiligas diversajn manierojn por 
pritrakti la lingvon: tradiciajn klarigojn, specialajn metodojn, eĉ kantojn kaj 
poemojn. Dum la trejnado de viaj novaj kursgvidantoj, vi montros kaj 
praktikigos partojn de lecionoj. 1 


1 En via unua festivalo, tiu trejnado speciale gravas. Poste en dua festivalo, kelkaj 
el viaj kursgvidantoj jam scias kion fari, do tio faciligos vian trejn-taskon. Tamen, 

La alia parto de la trejnado por la kursgvidantoj rilatas la ĝeneralan 
organizon de la tago aŭ tagoj de la festivalo, speciale tion kio okazas antaŭ 
kaj post la leciono. La sukceso de la LF multe dependas de la ĝenerala 
organizado, ĉar ĉio okazas rapide en malsamaj klasĉambroj en malsamaj 
momentoj. Nek la ĉeestantoj nek la instruantoj facile orientiĝos se vi ne tre 
bone organizas la ĝeneralan festivalon. La plej grava parto de la organizo 
estas la ĝenerala horaro kiu indikas kie kaj kiam okazos la kursoj. Kutime 
mi prezentas tiun horaron dum la trejnsesio, blanka ĉekomence, al la 
instruontoj, kaj ili poste elektos la momenton aŭ momentojn kiam ili volas 
instrui. Ili faras tiun elekton per subskribo, kaj mi poste faras kopion de la 
horaro por ili, kaj mi metas ĝin ankaŭ sur la interreton. Multaj ekzemploj el 
tiaj horaroj troviĝas en la retejo www.linguafest.info, rubriko historio, 
horaroj. 

Por havi la plej sukcesan LF eblan, mi ege rekomendas, ke dum la 
trejnado vi substreku la gravecon de la sinsekvo de aktivaĵoj kiujn 
kursgvidanto plenumas en la 20 minutoj antaŭ la komenco de sia kurseto. 
Dum tiuj 20 minutoj, la kursgvidanto iras al sia klasĉambro, dekoracias la 
klasĉambron, preparas siajn instruilojn kaj lecionon, bonvenigas gelern- 
ontojn, kaj komencas la kurseton. Se la kursgvidanto ne iras ĝustatempe al 
sia klasĉambro, se li aŭ ŝi ne dekoracias la ĉambron, se li ne preparas la 
instruilojn, se li ne bonvenigas gelernontojn, kaj se li ne komencas 
ĝustatempe sian lecionon, ne nur lia kurseto lamos, sed la tuta LF perdos 
iom da energio, efikeco, intereso, kaj finfme ĝojo. Supozante, ke la tempo- 
daŭro de lingvoprezentado estas 40 minutoj, tiuj 20 minutoj respondas al la 
paŭza parto de la horo. Tio indikas, ke la antaŭa kursgvidanto fmu sian 
kurson ĝuste post 40-minuta kurso, por permesi al la sekva instruanto 
prepari sin. 

Por prezenti tiun sinsekvon skeme, ni diru, ke T egalas la 
momenton kiam la kurseto komenciĝas, do, kutime je la komenco de la 
horo: je la 9-a, je la 10-a, ktp. Ni diru ankaŭ, ke T - 20 (legiĝas T minus 20 


en sekvaj jaroj, valoras la penon, ke eĉ jam trejnitaj kursgvidantoj refam trejn- 
sesion por ke la kvalito de la LF restu alta. 

‘ Poste tiu horaro iĝos la plej grava gvidilo de via festivalo. Gi vidiĝos preskaŭ ĉie, 
sur muroj, pordoj, ĉe standoj, sur interreto, kaj eĉ en antaŭaĵumala artikolo. Ofte 
ĉe la ĉefstando de LF, tiu horaro estas refarita grandskale malantaŭ la stando, sur la 
muro. 

minutoj) egalas la finiĝon de la antaŭa kurseto kaj la komencon de la 
preparado de la nova kurseto. Rigardu la sekvan skemon: 

T - 20: La antaŭa lingvokurseto fmiĝas, kaj la gelernantoj eliras el la 
klasĉambro. 

T - 19: La sekva kursgvidanto eniras la klasĉambron, kaj komencas 
dekoracii la klasĉambron. 

T- 15: La kursgvidanto preparas sian instruilaron, ekzemple, la skribilojn, 
paperojn ktp. 

T - 10: La kursgvidanto iras al la enirpordo kaj metas dekoracion sur la 
pordo pri sia lingvo. 

T- 10: La kursgvidanto bonvenigas gelemantojn. 

T- 1: La kursgvidanto preparas sin por komenci sian kurseton. 

T- 0: La kursgvidanto komencas sian kurseton. 

T + 15: La „statistikisto” malfermas la pordon de la klasĉambro por nombri 
la kvanton da ĉeestantoj. 3 

T+ 35: La organizanto de la festivalo iras al la klasĉambro, dirante, ke kvin 
minutoj restas. 

T + 40: La kurso fmiĝas, kaj la cirklo ripetiĝas. 

Dum via trejnado, vi povas montri tiun supran skemon, kaj 
alivortigi ĝin por ke viaj kursgvidantoj pli bone komprenu kiamaniere ili 
povas pli efike kunlabori kun la aliaj instruantoj kaj kun la ĉeestanta 
publiko. Vi povus vortigi tiun skemon dum sesio por la trejnado de viaj 
kursgvidantoj eble jene: Karaj kursgvidantoj, bonvolu alveni al la Lingva 
Festivalo antaŭ via leciono, ĉar estas multo farenda antaŭ la komenciĝo de 
via kurseto. Unue, vi iras al via klasĉambro 20 minutojn antaŭ via 
prezentado. Tiam vi eniras vian klasĉambron. Se la antaŭa instruanto 
ankoraŭ instruas, vi povas afable rememorigi lin, ke la paŭzo jam 
komenciĝis. Tiam vi komencas dekoracii la murojn por via klasĉambro. 
Eble vi metos afiŝojn pri via lingvo aŭ lando, aŭ mapon, aŭ bildojn, aŭ eĉ 
ĵurnalojn kiuj montras vian lingvon. Ĉiaokaze, vi metos ion sur la antaŭan 
muron por bonetosigi iomete la klasĉambron por via lingvo. Tiu 
dekoraciado okazas rapide, ĉar vi devas prepari ankaŭ vian instruilaron, 
eble purigi la nigran aŭ blankan tabulon, ktp. Je T - 10 vi jam finas vian 
dekoraciadon kaj preparadon, kaj vi iras al la enirpordo de via 
klasĉambro. Tie ĉe la pordo, vi respondas al demandoj de preterpasantoj 


•3 

Tiu nombrado servas por koni la popularecon de la lingvoj, por helpi plani sekva- 
jare, por informiĵurnalistojn ktp. 

kiuj volas scii kiam via aŭ alia kurseto komenciĝos, kaj kiuj volas informiĝi 
pri aliaj aferoj. Vi restos ĉe la pordo ĝis la komenciĝo de via leciono. 
Memoru, ke se la publiko ne vidas vin, ili ofte supozas, ke via kurseto NE 
okazos! Cio okazas rapide ĉe LF, kaj se vi restas ĉe la pordo dum tiuj dek 
minutoj antaŭ la komenciĝo de via kurso, vi multe helpos al la informado 
de la tuta festivalo. 

Memoru ankaŭ, karaj kursgvidantoj, ke dufoje dum via instruado 
alvenos du deĵorantoj de la LF. La unua persono venos eble dek kvin 
minutojn post la komenciĝo de via kurso ( T + 15 ). Tiu persono estas la 
„statistikisto” kiu silente nombros la ĉeestantojn de via kurseto. Tiu 
nombrado gravas, ĉar ĝi permesas al la LF diri precize kiom da personoj 
ĉeestas la lingvajn kursojn, kaj helpas por plani kaj organizi la LF en 
sekvaj jaroj. La dua persono venos eble je la T + 35 momento, do kvin 
minutojn antaŭ la fino de via kurso, por memorigi vin pri la finiĝo de via 
prezentado. Vi memoras, ke la ĝustatempa finiĝo de via kurseto gravas, ĉar 
la sekva instruanto bezonas tempon por dekoracii la ĉambron, kaj prepari 
sin. 

Se vi bone trejnas kaj organizas viajn kursgvidantojn, vi havos 

A 

sukcesan prezentadon kaj instruadon de la lingvoj. Car la celo de LF estas 
la prezentado kaj eklernado de fremdaj lingvoj, via LF estos sur la vojo de 
bona kaj bela lingva evento. Tamen, estas aliaj faktoroj kiujn vi eble devas 
priatenti en via organizado. Tiuj faktoroj estas la kromaktivaĵoj. Ekzemple, 
ofte estas standoj kaj budoj ekster la klasĉambroj. En la LF de Tours, 
ekzemple, kutime estis proksimume 50 asocioj pri diversaj internaciaj 
aferoj, lingvolernejoj, librovendejoj ktp., kiuj alvenis por profiti la okazon. 
Ankaŭ estas ofte muziko kaj kulturaĵoj. En Tours, okazis internacia muziko 
kaj dancado dum la paŭzoj de la kursetoj. 4 Sed aliaj LF tute ne havas 
kromaktivaĵojn. Ekz., en Tours, ni faris ankaŭ malgrandajn LF speciale por 
kvartaloj de la urbo. En tiaj LF estis eble 10 lingvoj prezentataj en 30 
kursetoj dum posttagmezo. Tie estis nek standoj nek muziko, nur la lingvaj 
kursetoj. En la LF de Ranzan, Japanio, kiun mi organizis, estis dudeko da 
lingvoj, sed tute ne okazis kromaktivaĵoj dum la festivalo. 

Pri la organizado de standoj, tio multe dependas de via ejo kaj de 
viaj lokaj cirkonstancoj. Eble vi volas inviti nur nekomercajn grupojn kaj 
eble ne. Eble vi volas, ke ĉiu stando pagu por partopreni, kaj eble ne. En 


4 Ne permesu al la muzikistoj ĝeni la kursojn! Do, la paŭzoj estas la bona momento 
por muziko kaj dancado se vi havas tiajn elementojn en via LF. 

Tours dum la unuaj jaroj de la LF, estis meznombre 40 aŭ 50 standoj, 
duone komercaj duone nekomercaj. Ĉiuj pagis por partopreni, sed la 
komercaj standoj devis pagi multe pli. Se vi volas inviti komercajn 
standojn, pensu pri lingvolernejoj, agentoj por lingvaj lemovojaĝoj kaj 
librovendejoj interalie. Por nekomercaj, pensu pri internaciaj organizoj kiel 
Unesko aŭ Amnesty International, pri Ambasadejoj, pri lokaj internaciaj 
kluboj kiel via loka hungara aŭ brazila amikaro, ktp. Kompreneble, estus 
bone havi esperantan standon por la LF! 5 Por la ĝenerala organizo de tiuj 
standoj, mi rekomendas, ke estu unu persono kiu respondecas pri tiu parto, 
ĉar organizi la standojn estas granda laboro. Ĉiaokaze, ne forgesu, ke vi 
organizas Festivalon de Lingvoj kaj ne Festivalo de Standojl La centro kaj 
kerno de la festivalo estas la instruado de lingvoj kaj la lingvo-instruantoj. 
La festivalo ekzistas por prezenti, per mallongaj kursetoj, lingvojn, kaj ne 
por vendi lingvokursojn en fremda lando. 

Pri muziko kaj pri aliaj kulturaj eventetoj, bonvolu memori, ke tiu 
parto de LF povas esti ege bonvena, sed samtempe ĝi ne estas pure esenca 
parto de LF. En mia unua LF en Usono ni tute ne organizis muzikon aŭ 
aliajn kulturaĵojn, tamen la festivalo bone sukcesis. Estas avantaĝoj kaj 
malavantaĝoj de muzika ero en LF. Unu avantaĝo estas, ke se la kantoj 
estas en fremdaj lingvoj, tio kongmas kun la ĝenerala temo de la festivalo. 
Due, vizitantoj ege ŝatas muzikon, kaj ĝi povas helpi spici favore la etoson. 
Finfme, vi povas utiligi la muzikon por ritmi la kursetojn kaj paŭzojn. En 
Tours, la muziko komenciĝis tuj ĉe la fmo de la kursetoj, do je la kvardeka 
minuto. Tiu muziko memorigis la kursgvidantojn, ke iliaj kursetoj devas 
finiĝi, kaj samtempe la muziko altiris la gelernantojn ekster la klasĉambron. 
Resume, la muziko utilis por organizi la festivalon. Sed ankaŭ estas 
malavantaĝoj rilate muzikon. Unue, la LF ne estas Festivalo de Muziko. 
Due, estas multe da festivaloj pri muziko kaj pri internacia muziko en multe 
da landoj. En tiuj muzikfestivaloj la kvalito de la muziko estas je tre alta 
nivelo kaj ofte tiuj eventoj ĝuas tre grandajn sumojn por siaj buĝetoj. LF ne 
kapablas konkurenci tiurilate. Trie, la publiko kaj ĵurnalistoj povas esti 
altirataj pli de la muziko ol de la lingvoj kaj tio ne helpas vian festivalon. 
Ofte en kelkaj landoj la televida raporto pri la LF dediĉas pli da tempo al 
internacia dancado ol al la internaciaj lingvoj. Bona organizado de 


5 Mi rekomendas, ke E-o estu la sponsoro de LF, kaj ke la E-stando estu la 
ĉefstando, kie ĉiuj informiĝas pri la tuta evento, kaj kie troviĝas la grandskala 
horaro pri lingvaj kursoj. 

kromaktivaĵoj kiel muziko kaj dancado povas aldoni multon al via LF, sed 
zorgu, ke la LF ne iĝu internacia muzikkunveno. 

Gis nun mi ne parolis pri la buĝeto por LF. Kiom ĝi povas kosti? Ci 
tie la bona novaĵo estas, ke la elspezoj por fari eĉ grandan festivalon povas 
esti malaltaj. Por la tria LF de Tours, do entute 85 lingvoj kaj pli ol 250 
kursetoj, ni elspezis entute eble 1500 eŭrojn. Por la LF de la Universitato 
de Illinois kun 65 lingvoj, la tuta elspezo estis proksimume nur 150 eŭroj. 
Aliflanke, estas aliaj LF kiuj kostas dekmilojn da eŭroj. Do, kiamaniere fari 
malmultkostan festivalon? 

Unue, trovu senpagan lokon. Vi faros tre bonan servon por via urbo 
aŭ kvartalo, ofte urbestroj volonte disponigos senpagan lokon por vi. Due, 
ne elspezu multe por afiŝoj kiuj anoncas la festivalon. En Tours, mi mem 
sur mia komputilo dezajnis la afiŝon, do ni devis pagi nur la fotokopiadon 
kaj printadon. Rigardu www.linguafest.info, rubriko historio afiŝoj por trovi 
ekzemplon de tiuj kaj aliaj afiŝoj. Aliaj elspezoj povas esti por sendi 
leterojn. Mi sendis invitleterojn al ĉiuj ambasadejoj en Francio, kaj tio 
kostis eble 70 eŭrojn. Same mi faris kun lernejoj kaj tio kostis eble 40 
eŭrojn. Ne forgesu, ke en multe da Lingvaj Festivaloj, inkluzive la plej 
grandajn, neniu estas pagata. Ĉiuj kursgvidantoj volontulas, kaj se estas 
muzikistoj aŭ aliaj artistoj, ili ĉiuj laboras senpage. 6 

En nia diskuto pri buĝeto, mi parolis pri afiŝoj kaj tio estas parto de 
via informado kaj reklamado kiu okazas antaŭ la LF. Se vi bone organizas 
vian festivalon, sed ne sufiĉe da personoj aŭdis pri ĝi, vi ne havos multe da 
partoprenantoj, kaj tio malfaciligos vian organizan laboron por la sekva 
jaro. Do, kiamaniere informi kaj reklami pri via festivalo? 

La bona informado por altiri publikon al via festivalo multe 
dependas de viaj lokaj cirkonstancoj. En kelkaj lokoj, afiŝoj sufiĉos por 
bone anonci vian festivalon. En alia loko, rekta anonco de registaro povas 

n 

venigi personojn. En aliaj lokoj, estos la kunligo de multaj rimedoj 

o t 

samtempe kiu venigos gelernantojn al via LF. Tion dirinte, ni trarigardu 


6 Dum mia estrado de Lingvaj Festivaloj, estis nur unu escepto: mi pagis, fakte el 
mia propra poŝo, la benzinon por la gmpo de sudamerikaj muzikistoj kiuj venis el 
Parizo al Tours por la LF de 1997. 

Aŭ anonco de universitataj oficialuloj. Guste tion mi planas por la starigo de LF 
en Ĉinio ĉi-jare. 

Tiu kunligo de anoncoj kaj reklamoj estas baza principo de merkatiko kaj 
reklamado. Se la efiko de ĵurnalo estas, ni dim, 5x, kaj la efiko de afiŝoj estas 8x, la 

almenaŭ kelkajn bonajn rimedojn kiuj donis bonan rezulton en kelkaj 
landoj. Unue, afiŝoj. En nia festivalo de Tonrs , ni tute kovris la 
universitaton kaj multe da aliaj lokoj per afiŝoj. Fakte ni printigis pli ol mil 
afiŝojn en formato A3, kaj kelkmilojn da flugfolioj kun la sama enhavo por 
disdoni surstrate, ĉe la universitato, kaj eĉ sur parkitaj veturiloj. 9 La plej 
granda parto el nia buĝeto estis por tiuj afiŝoj, speciale la grandaj kaj 
koloraj. En multe da urboj ne eblas pro lokaj reguloj meti afiŝojn surmure 
surstrate. Ankaŭ en Tours ne estis facile fari tion, sed ni utiligis multege da 
afiŝoj ene de lernejoj kaj speciale ene de la konstruaĵoj kaj loĝlokoj de la 
universitato. 

Krom afiŝoj, en la semajno antaŭ la Lingva Festivalo, mi persone 
intervjuiĝis en eble dek radiostacioj. Tiuj intervjuoj aŭdiĝis, kelkfoje, ankaŭ 

A 

tutlande. Ce multaj nacioj tiu eblo ekzistas. Pli malofta eblo estas intervju- 
iĝi en televido, sed tion ni faris en Tours en la unuaj jaroj. Tamen post la 
festivalo, do tro malfrue por altiri publikon, multe da televidstacioj faris 
raporton pri la LF. Almenaŭ du tutlandaj televidstacioj kaj multaj regionaj 
televidoj faris raportojn. Por vidi specimenon de la televida raporto de la 
unua novaĵprogramo en Francio, iru al la retpaĝo www.linguafest.info, 
rubriko televido. Same okazis en Usono kun la lokaj televidstacioj. 

Eble la plej bona maniero anonci vian Lingvan Festivalon estas 
aperigi artikolon en via loka ĵurnalo. Se vi pagos por havi anoncon, ĝi certe 
aperos en la ĝusta loko kaj en la ĝusta tago. Tamen, mi pensas, ke tia 
pagado ne estas la bona vojo por LF, ĉar ĝi uzas tro da elspezoj, kaj la LF 
en si mem estas sufiĉe interesa afero, por ke ĝi meritus senpagan, novaĵ- 
anoncon. En la granda LF de Tours , mankis alloga artikolo pri la venonta 
LF, tamen ĉeestis la kursetojn pli ol 3600 personoj. Tiu tiama rekorda 
ĉeesto devenis de la afiŝoj, la radio kaj aliaj rimedoj, kiuj kune efikis por 
altiri homojn al la LF. Ankaŭ notinda estas la fakto, ke la LF havis bonan 
reputacion en la urbo, ĉar la dua LF havis jam 65 lingvojn kaj 2300 
partoprenantojn. Resume, mi esperas, ke nun vi havas pli klaran ideon pri 
unu maniero organizi Lingvan Festivalon. Memoru, ke estas multe da aliaj 
manieroj sukcesi, kaj la ĉefa parto de sukceso devenas rekte de viaj 


efiko de du rimedoj kune estas pli ol 8x plus 5x, eble ĝis duoble pli efike, do 26x, 
ekzemple. 

9 Sur parkitaj veturiloj je distanco de malpli ol unu kilometro de la festivalejo. Ni 
petis kaj ricevis permeson por surmeti flugfoliojn ankaŭ en privitaj parkejoj en kiuj 
troviĝis centoj da veturiloj. 

kursgvidantoj. Se vi estas la estro de LF, neniam forgesu, ke vi rolas estre 
por servi al la kursgvidantoj, kaj ne inverse. Se la LF sukcesas, estas ili kaj 
iliaj lingvoj kiuj sukcesigis ĝin. Via rolo estas faciligi tiun sukceson. Vi 
elektos la bonan momenton, la bonan lokon. Vi serĉos kaj trovos lingvojn 
kaj kursgvidantojn. Vi trejnas ilin. Vi certigos, ke ĉiuj kursgvidantoj sekvos 
la horaron kaj kunlaboros por la festivalo. Vi ne forgesos meti la ĝeneralan 
horaron kun la lingvoj kaj la horoj kaj la klasĉambroj ĉie proksime kaj en la 
festivalejo por ke ĉiuj partoprenontoj, ĉu lernontoj ĉu kursgvidontoj, tre 
facile trovu sian kursejon ĝustatempe. Vi trovos standojn kaj eventuale 
internaciajn muzikantojn. Vi memoros ankaŭ abunde anonci vian festivalon 
afiŝe, ĵurnale, radie, eĉ televide por ke viaj bone trejnitaj kursgvidantoj 
havu sufiĉe da gelernantoj. 

Do nun, ek al la laboro! Vi mem povas starigi vian unuan Lingvan 
Festivalon jam en ĉi tiu Internacia Jaro de Lingvoj. Mi esperas, ke ni ĉiuj 
legos pri via Lingva Festivalo en la paĝoj de la Esperanta gazetaro. Mi 
esperas, kiel okazis kun Aleksandr BLINOV de la LF de Ĉeboksaro, ke vi 
trovos centojn da novaj gelernantoj de E-o pro la LF. Bonan ŝancon, kaj 
bonan Festivalon! (fino) 


El la landoj kaj sekcioi... 


Finnlando 

En la Popola Instituto de Vala- 
mo fme de junio 2008 okazis la 
9-a sinsekva E-kurso. La kurso 
estis aranĝata kunlabore kun E- 
Asocio de Finnlando (EAF) kaj 
la Popola Instituto de Valamo. 
Ĉeestis 23 gelernantoj, kiuj es- 
tis dividitaj en tri kursoniveloj: 
elementa, daŭriga kaj konver- 
sacia. La kurso havis 3 instru- 
istojn: kun Atilio ORELLANA 
ROJAS kaj Tiina OlTTINEN kun- 
laboris ĉi-jare Patrik AUSTIN, instruisto-muzikisto. Ĉiuj tri instruis ĉiujn 
kursonivelojn. En la konversacia grupo \vd. la foton ] estis 3 eksterlandanoj 

(el Svedio, Estonio kaj Rusio) kaj en la daŭriga grupo du blinduloj. Ĉiu 
instruisto uzis proprajn materialojn. En la elementa kaj daŭriga grupo 
Patrik kaj Tiina uzis ankaŭ la elementan lernolibron Egaleco kaj paco per 
E-o (sveda originalo de Lars FORSMAN, fmnlingva traduko de Raita 
Pyh1la). La kurso atingis ankaŭ intereson de la gazetaro: dufoje okazis 
radiointervjuoj. Artikolo aperis en loka gazeto Heinaveden lehti komence 
de julio. 

Venontjare okazos la jubilea, 10-a kurso en Valamo inter la 22-a kaj 26-a 
de junio. Pliajn infomioj aperos aŭtune en la retpaĝoj www.esperanto.fi. 

laŭ Tiina OlTTINEN, sekretario kaj kursogvidanto de EAF 

Germanio 

Post preskaŭ 2-jara kontaktado, korespondado inter la lemejoj en Bar 
Hill/Cambridge, Britio kaj Herzberg am Harz, Germanio okazis la unua 
renkontiĝo de Springboard-lernejanoj en Herzberg kun partopreno de 9 
infanoj, 8 gepatroj kaj 3 instruistoj. La bonsukcesa 5-taga vizito, la persona 
interkonatiĝo estas grava elemento de la projekto kaj certe neforgesebla 
aventuro por ĉiuj partoprenintoj. 



Gastoj kaj gastingantoj en la stacidomo 

Dum la vintra semestro 2007/2008 en la Universitato de Leipzig 
(Germanio) okazis modulo kun la titolo “Universalaj lingvoj”. Gi estis 
iniciato de la germana Societo pri Interlingvistiko ( Gesellschaft fŭr 
Interlinguistik ) kaj estis subvenciita de la usona fondaĵo Esperantic Studies 
Foundation. Instruis Sabine FlEDLER (prelegoj kaj seminarioj) kaj Alida 
KAPLICK (lingvokurso). La elekteble-devigan modulon finis per sukcesaj 
ekzamenoj 30 studentoj. 

Antaŭ 40 jaroj, en 1968 germana Landa Sekcio de ILEI estis novfondita per 
akcepto de nova statuto kaj ekhavo de nova nomo: Asocio de Germanaj E- 
Instruistoj. Ni kore gratulas al ĉiuj, kiuj ekde tiam estas membroj, aktivaj 
kunlaborantoj de nia asocio. 

En Herzberg - la E-urbo (Germanio) kaj Gora (Pollando) E-instruado 
okazas paralele en la ĝemelurbaj lernejoj dum la lernojaro. En aŭgusto la 3- 
an fojon okazis SALO, somera arbara lernejo por la lernejanoj, kiuj uzis E- 
on dum la 2-semajna kunestado. Krom la ĉiutaga 5-hora E-instruado okazis 
multaj interesaj libertempaj aktivecoj, ekskursoj. 


Italio 


Kristnasko: bilde kaj poezie 

Estas invitataj partopreni geknaboj el la tuta mondo, kun aĝo de 6 ĝis 14 
jaroj, kiuj sendu, ĝis la lOa de novembro 2008, siajn verkojn al la jena 
adreso: ESPERANTO TRIESTE - C.P. 601 Trieste Centro, IT-34132 TRIESTE 
- ITALIO. Oni rajtas kontribui per unu aŭ pli da verkoj pri la supre indikita 
temo, en la kategorio: 1) desegnaĵo, maksimume unu A4-formata folio; 2) 
poeziaĵo. La desegnaĵo havu komenton aŭ frazon en E-o kaj en la gepatra 
lingvo de la aŭtoro. La poeziaĵo estu en E-o kaj en la gepatra lingvo de la 
aŭtor/in/o. Por ĉiu verko estu ankaŭ indikitaj: persona kaj familia nomoj; 
aĝo; lernejo kaj klaso; poŝta adreso. Se eblas, bonvolu aldoni malgrandan 
foton de la aŭtor/in/o. Ciuj konkursaĵoj prezentiĝos al publiko dum la 
kristnaska periodo 2008. La vizitontoj kaj elektota ĵurio donos poentojn al 
la plej bela verko el la du kategorioj. Oni anoncos la premiitojn, laŭ 
kategorio kaj aĝo (de 6 ĝis 8 jaroj; de 9 ĝis 11 jaroj; de 12 ĝis 14 jaroj) 
enkadre de publika ceremonio en Triesto. 

Porkromaj informoj: noredv@tele2.it aŭ testudo.ts@gmail.com 

Pokalo Kostrena 

La sepa, tradicia kroata konkurso pri 
scio de E-o por lernantoj el elemen- 
taj lernejoj okazis en la E-Domo en 
Kostrena de la 16-a ĝis 18-a de majo 
2008. Organizis ĝin Kroata E-Ligo 
(KEL) kaj Unuiĝo de Prelegantoj de 
E-o (UPE), kunlabore kun E-Societo 
Rijeka, gastiganto de la projekto. 

La konkurso mem okazis sabate. 
Dum la konkursa komisio trarigardis 
la testojn, la gelernantoj ekskursis en Crikvenica. 

Dimanĉe la komisio proklamis la venkintojn de la konkurso: 

En kategorio "A " (komenca): 

1. Dorotea MARTINEC - Elementa lernejo (EL) "Mladost" Zagreb 

2. Petra SARIĈ - EL "Mladost" Zagreb 

3. Danijel HRVATIN - EL "A. Mohorovicic" Matulji 
En kategorio "B" (progresinta): 

1. Tena KUZMANOVIĈ - EL "Retkovec" Zagreb 

2. Nikolina GEGIĈ - EL "Retkovec" Zagreb 

3. La tria premio ne estis atribuita 

La Pokalon Kostrena 2008 por la plej bona lernejo gajnis EL "Retkovec" 
Zagreb. La medalon por la plej juna konkuranto ricevis Marija GEGIĈ el EL 
"Retkovec" Zagreb. UPE donacis al ĉiu lernanto la porinfanan libron 
"Kamaradaro de Petro Nodeto" de Mato LOVRAK. Danke al fmanca 
subteno de Ministerio pri scienco, klerigado kaj sporto, UPE premiis la du 
plej sukcesajn lernantojn en ambaŭ kategorioj per partopreno en la 
Internacia Infana Kongreseto 2008 en Oostvoorne, Nederlando. La 
projekton finance subtenis la urbo Rijeka, Sekcio pri Klerigado kaj lernejoj. 
Ni invitas vin al la konkurso 2009. 

laŭ Emil HRVATIN kaj Marija ĴERKOVIĈ 

Pollando 

La 2-an de junio 2008, okaze de Internacia Tago de Infano, la baz- 
lernejon n-ro 33 en Bielsko-Biala „vizitis” tre gravaj gastoj el Bialistoko, 
Ludoviko kaj Klara Zamenhof. En la historiaj vestaĵoj el la epoko de la 


Kroatio 

familio Zamenhof, ili al- 
venis al Bielsko-Biala per 
trajno, kiu, la antaŭan tagon 
ricevinte la nomon Zamen- 
hof, atingis nian urbon. 

Dum la renkontoj kun la 
infanoj, niaj gastoj prelegis 
pri E-o, pri la vivo de Ludo- 
viko kaj pri lia paca ideo, 
reklamis ankaŭ la naskiĝ- 
urbon de la Kreinto de la 
belega Intemacia Lingvo. 

La gelernantoj kun granda atento kaj interesiĝo aŭskultadis la interesan 
prelegon kaj eĉ ekkonis kelkajn E-vortojn, kiuj sonis bele kaj plaĉis al la 
gejunuloj. 

Pasis unu semajno, kaj denove la gelernantoj travivadis novan, gravan 
eventon. 

Okaze de la lerneja „Lamilia Lesteno” honoris la lemantojn eŭrodeputitino 

Margerita HANDZLIK, e- 
istino. 

La plej junaj gelemantoj 
solene bonvenigis ŝin kaj 
surprizis. 

Svingante per verdaj fla- 
goj ili ĝoje deklamis 
Esperante la verson 
„Zamenhof ’ de Vladimir 
Ĥodin. 

Elzbieta BlSKUP 




IPR 08/3 >34 


Somera E-Studado kaj lernu! kuniĝis en Slovakio 


Rapida kaj efika disvastiĝo de E-o en la interreto jam antaŭ iom da 
tempo evidentigis la fakton, ke pli kaj pli da homoj (precipe junaj) lernas E- 
on perrete. Ili ofte dum la tuta lerno-proceso ne havas kontaktojn kun e- 
istoj aŭ E-movado, ekzistantaj en la reala mondo. Tiel lernantoj de la lingvo 
ne povas ekhavi iun pli stabilan rilaton al E-o kiel lingvo, kulturo kaj 
pensmaniero. Tiu ĉi situacio lasttempe helpis aperi pli kaj pli da diskutoj 
pri bezono kaj eblecoj altiri lernantojn de E-o, precipe la junajn, de la reta 
medio al la reala mondo. Ĉi-somere okazis provo realigi tiun ĉi celon: en 
Lernejo por plua edukado de Universitato Comenius, situanta en la konata 
slovaka ripoz-loko Modra-Harmonia, estis kunligitaj du apartaj aranĝoj, 
tamen proksimaj laŭ celoj: jam la dua Somera E-Lemejo (SES) kaj la unua 
renkontiĝo de uzantoj de la paĝaro lernu!. Ĉefa organizanto de la aranĝo 
estis Peter BALAZ , al kiu multe helpis membroj de SKEJ (Slovaka E- 
Junularo) kaj la teamanoj de lernu!. Parton de la aranĝo finance subtenis la 
usona fondaĵo Esperantic Studies Foundation (ESF). 

La aranĝo daŭris 8 tagojn: inter la 9-a kaj la 17-a de aŭgusto, kaj 
kunligis 105 partoprenantojn kies aĝo variis de 3 monatoj ĝis 90 jaroj. Ili 
reprezentis 25 landojn kaj 4 kontinentojn, kaj tio ne nur rajtigis la aranĝon 
sin nomi „internacia“ sed vere helpis krei internacian etoson kaj atmosferon 
en la somera lemejo kaj inter ĉeestantoj. 



Komuna foto de la partoprenantoj de SES 

Mirinda estis la fakto, ke por plejmulto de la partoprenantoj tiu ĉi 
somera lernejo estis la unua E-aranĝo, kvankam kelkaj el ili jam flue 
parolis E-on. Tio ankoraŭfoje montris la fakton, ke multe da homoj 
nuntempe lernas E-on per interreto kaj ne praktikas ĝin en vivaj 
renkontiĝoj. Tia situacio igis la organizantojn dividi la komencantojn en du 
grupojn: lingvaj komencantoj, kiuj neniam lernis E-on, kaj aranĝaj 
komencantoj - homoj, kiuj jam regas la lingvon, sed ankoraŭ ne 
partoprenis en iu ajn aranĝo kaj ne bone komprenas movadajn aferojn, 
etoson kaj la ideon de E-o. Tiom specifa partoprenantaro igis enkonduki 
kelkajn novaĵojn: por helpi al la komencantoj estis kreita grupo de 
„anĝcloj“ - spertaj e-istoj, kiuj estis ĉiam pretaj respondi la demandojn de 
malpli spertaj partoprenantoj, helpi al novuloj pli bone kompreni E- 
kulturon kaj ĝiajn erojn aŭ simple helpi solvi aperintajn ĉiutagajn 
problemojn. Celo de la anĝel-projekto estis ne nur helpi al novuloj, sed 
ankaŭ aktivigi kaj vigligi la spertajn e-istojn, kiuj foje jam enuas pro la 
sama skemo de la aranĝoj kaj manko de nova sperto kaj aktiva rolo. La 
malkovro, ke la plejmulto de la partoprenantoj estas novuloj kaj neniam 
ĉeestis iun ajn E-aranĝon, igis jam surloke aldoni kelkajn programerojn 
(kiel, ekzemple, diskutrondo pri E-aranĝoj ), kiuj estis enkondukaj al E- 
movado kaj kiujn ĉeestis multe da partoprenantoj. 

Tamen la ĉefan programon de la aranĝo oni provis konstrui laŭ la 
plej tipa e-ista aranĝ-skemo. La programo estis dividita al antaŭtagmeza, 
posttagmeza kaj vespera (kaj libera nokta) programoj. 

Antaŭtagmeze preskaŭ ĉiuj partoprenantoj diligente studis en 
klasĉambroj. Ĉiutage, krom dumtaga ekskurso al Vieno, okazis 2 lecionoj 
po 1,5 horo kun intertempaj kafopaŭzoj. Entute la kurso ampleksis 26 
akademiajn horojn de studado. La partoprenantoj estis dividitaj en 5 
grupojn laŭ rezultoj de la testo, skribita dum la unua tago. La grupoj 
diferencis laŭ lingva nivelo: Al, Al+, A2, Bl, Cl. Ilin respektive gvidis 
Stano MARĈEK, Dalia PlLECKIENE, Petra SMIDELIUSZ, Birke DOCKHORN 
kaj Bertilo WENNERGREN. Ĉiu instruisto uzis sian propran sperton, 
individuajn metodojn, kaj la rezulto estis tre kontentiga: tion eblis diri kaj 
laŭ la kontentaj rimarkoj de partoprenantoj, kaj laŭ ilia provo kaj deziro 
paroli Esperante eĉ post la oficiala lernado antaŭtagmeza. Dume teamo de 
edukado.net filmis ekzemplajn lecionojn por sia kolekto de didaktika 
video-materialo. Posttagmeze oni povis partopreni en duontagaj ekskursoj 
al la ĉirkaŭaĵo (estis tri tiaj ekskursoj) aŭ ĉeesti prelegojn, uzinojn, 
instruadon de fremdaj lingvoj ktp. A1 la programo signife kaj valore 

kontribuis partoprenantoj mem kaj invititaj eksteraj prelegantoj, kiuj 
plejparte helpis pli bone ekkoni kulturon de la gastiganta lando - Slovakio. 
Grandan parton de programeroj - kiel prezentoj, uzinoj kaj diskutrondoj - 
gvidis la teamo de lernu!. Multe da partoprenantoj eluzis eblecon ne nur 
konatiĝi aŭ ekvidi kreintojn de la plej fama lern-paĝaro por E-o, sed ankaŭ 
helpi al ili per sia kritiko, rimarkoj kaj esprimitaj bezonoj. Por granda parto 
de la ĉeestantoj ĝuste lernu! estis la ponto, gvidinta ilin al ilia unua E- 
aranĝo. En la laborkunsidoj de teamoj de lernu! kaj E@I estis traktataj la 
plua evoluo kaj lanĉitaj kelkaj kunlabor-ideoj kun ILEI, ekzemple: 
plurlingva serio de lernu!- kajeroj kiuj povas esti precipe utilaj por landaj E- 
movadoj kiuj ne havas proprajn informmaterialojn kaj lernolibrojn, 
kunlabora revivigo de la projekto Interkulturo, /e/7?i//-scminarioj dum la 
konferencoj de ILEI, “Flugiloj de Malfacila Vento” dum SES. Vespere oni 
povis ĉeesti tiajn programerojn kiel koncertoj, vin-gustumado kaj Internacia 
Vespero. Nokte oni povis pasigi la tempon en lokoj kutimaj por junularaj 
aranĝoj - trinkejo, gufujo, ludejo kaj apude estanta dancejo. 

Dum la tuta aranĝo por la organizantoj tre grave estis observi la 
humoron, impresojn kaj rimarkojn de la partoprenantoj por povi rapide 
solvi faritajn erarojn kaj forigi mankojn, aŭ noti konsilojn por sekvaj 
similaj aranĝoj. Multe da partoprenantoj uzis la eblecon rekte esprimi sian 
opinion pri la aranĝo al organizantoj aŭ „anĝeloj“, kelkaj anonime lasis 
siajn rimarkoj en la speciale por tio pendigita SES-koverto, tamen plej 
multe esprimis sian opinion plenigante demandaron, pretigitan de lernu!- 
teamo. Tiu ĉi demandaro ne nur helpis ekscii ĉu lemantoj estas kontentaj, 
sed ankaŭ esplori iliajn antaŭ-timojn/dezirojn, pretecon reveni al similaj 
aranĝoj, ĉeestadon de diversaj programeroj, kaj donis aliajn valorajn 
informojn. 

Gojinda estis la malkovro, ke la aranĝo lasis bonan impreson al la 
plejmulto de la partoprenantoj, kaj tiu ĉi sukceso estis plej grava inspiro por 
organizantoj kaj ankaŭ igis jam dum la aranĝo ekpensi pri ebleco organizi 
similan lernejon dum la sekva jaro. Homoj ĉefe estis kontentaj pri kvalito 
de studoj, kion certigis profesiaj instruistoj, kaj pri etoso de la aranĝo kaj E- 
kulturo, kio por la plej multaj el ili estis novaĵo. Ekz., Bernard LEWIS - 
tradukisto de Irlando - flame esprimiĝis tre bone lernis dum tiu ĉi 
kurso kaj tre ĝojis pri ŝanco multe paroli dum lecionoj. Mi jam partoprenis 
multe da someraj lingvaj lernejoj, sed nur ĉi tie mi povis tiom multe rekte 
apiiki sciojn. Mi ankaŭ estas tre kontenta pri programo, vesperaj 
programeroj kaj homoj [aiiaj partoprenantojj kaj tio, ke ili havas tre 

malfermitan pensmanieron kaj kreas tre amikan atmosferon. Nun mi jam 
komprenas, ke E-o estas ne nur lingvo, sed ankaŭ homoj“. 

Certe, tre bonvena dum la aranĝo kaj post ĝi estis kritiko, kiu helpis 
malkovri mankojn de la ĉi-somera lernejo. Plej multe da plendoj rilatis al 
manĝaĵoj, kiuj plejparte estis slovakaj specialaĵoj, ne ĉiam bongustaj por 
eksterlandanoj. Oni menciis ankaŭ la mankon de speciala programo por 
infanoj (kaj speciala lerno-kurso por ili), unuopaj partoprenantoj esprimis 
ankaŭ aliajn malavantaĝojn/mankojn. La organizantoj mem dum la aranĝo 
povis rimarki erarojn, faritajn pro manko de sperto organizi tiutipan 
aranĝon. Ekz., evidentiĝis manko de pli multe da tradukoj al aliaj naciaj 
lingvoj: ĉefa informo antaŭ vespera programo ĉiam estis tradukata en la 
anglan kaj slovakan lingvojn, sed mankis la tradukoj de programoj ankaŭ 
dum la ekskursoj. Evidentiĝis manko de lernigaj programeroj posttagmeze, 
pli da komuna laboro inter la 5 stud-grupoj. Sed tiuj ĉi kritikoj aŭ rimarkoj 
ne povis superigi la bonajn impresojn de la partoprenantoj kaj eĉ donis 
bonan kaj valoran sperton por estontaj aranĝoj. 


Surfote: Transdono de la diplomoj fine de SES 



Indre PlLECKYTE, Litovio 


Korekto 


En la artikoleto aperinta en IPR 08/1, paĝoj 30-31 estas du eraroj: La ĝusta 
adreso de "Infanoj Ĉirkaŭ la Mondo" (IĈLM) estas: http://www.icxlm.org/. 
La ĝusta nomo de la informanto estas: Enrique ELLEMBERG (el urbo 
Fremont, Kalifomio, Usono) - vd. tiun eraron ankaŭ titolpaĝe! Pardonu pro 
la eraroj - NdlR 

